Utarit (Merkuriy) – Küneş sistemasınıñ Küneşke eñ yaqın seyyaresidir. Büyüklik ceetinden sekiz seyyare arasında sekizinci sıranı ala. Çıplaq köznen körünip olğan beş seyyareden biri (digerleri Çolpan, Merih, Müşteri ve Zual) olaraq eski devirlerden berli insan oğlunıñ diqqatını çekkendir. Utarit yer beñzeri ya da ""qaya"" yapılı seyyareler sınfına kire. Küneşke yaqınlığı sebebinen yer yüzünden közetüvi zordır ve aqqında bilingenler sıñırlıdır.